**projektas**

**reg. Nr. T-112**

**2.18.darbotvarkės klausimas**

**Pasvalio rajono savivaldybės taryba**

**Sprendimas**

**Dėl PRITARIMO** DALYVAVIMUI PROJEKTE

2019 m. gegužės d. Nr. T1-

Pasvalys

Vadovaudamasi Lietuvos Respublikos vietos savivaldos 16 straipsnio 4 dalimi ir 2014–2020 m. Europos kaimynystės priemonės Latvijos, Lietuvos ir Baltarusijos bendradarbiavimo per sieną programos 3-uoju kvietimu teikti paraiškas, Pasvalio rajono savivaldybės taryba nusprendžia:

1. Pritarti Pasvalio Mariaus Katiliškio viešosios bibliotekos dalyvavimui partnerio teisėmis Europos kaimynystės priemonės Latvijos, Lietuvos ir Baltarusijos bendradarbiavimo per sieną programos projekte „Tarptautinis bibliotekų tinklas patrauklios aplinkos sukūrimui ir pažeidžiamų grupių socialinės sanglaudos stiprinimui (Community Hub)“.
2. Prisidėti prie nurodyto projekto Savivaldybės biudžeto lėšomis – ne mažiau kaip 10 procentų tinkamų finansuoti projekto išlaidų, padengti visas netinkamas, tačiau šiam projektui įgyvendinti reikalingas išlaidas, bei tinkamų finansuoti išlaidų dalį, kurių nepadengia projekto finansavimas.
3. Įgalioti Pasvalio Mariaus Katiliškio viešosios bibliotekos direktorę pasirašyti su nurodyto projekto įgyvendinimu susijusius dokumentus (sutartis ir kt.)

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Strateginio planavimo ir investicijų skyriaus vyriausioji specialistė

Karolina Ulskytė

2019-05-14, tel. Nr. (8 451) 54030

Suderinta DVS Nr. RTS-132

Pasvalio rajono savivaldybės tarybai

**AIŠKINAMASIS RAŠTAS**

**Dėl PRITARIMO** DALYVAVIMUI PROJEKTE

**2019-05-14**

Pasvalys

1. **Problemos esmė.**

Pasvalio rajono savivaldybės administracija ne vėliau kaip iki 2019 metų gegužės 30 dienos ketina pateikti projekto paraišką 2014–2020 m. Europos kaimynystės priemonės Latvijos, Lietuvos ir Baltarusijos bendradarbiavimo per sieną programos 3-ąjam kvietimui finansavimui gauti ir dalyvauti vadovaujančio partnerio teisėmis su Baltarusijos Respublikos valstybine kultūros įstaiga „Centralizuota Gardino bibliotekų sistema“ ir Pasvalio Mariaus Katiliškio viešąja biblioteka projekte „Tarptautinis bibliotekų tinklas patrauklios aplinkos sukūrimui ir pažeidžiamų grupių socialinės sanglaudos stiprinimui (Community Hub)“. Šio projekto teikėjas (vadovaujantis partneris) – Pasvalio rajono savivaldybės administracija, partneriai – valstybinė kultūros įstaiga „Centralizuota Gardino bibliotekų sistema“ ir Pasvalio M. Katiliškio viešoji biblioteka. Projekto metu įgyvendinant įvairias veiklas bus pagerinta Pasvalio M. Katiliškio viešosios bibliotekos infrastruktūra, sustiprintas ryšys tarp miestų bibliotekų dalinantis gerąja patirtimi ir vykdant jungtines veiklas, keliama darbuotojų kompetencija, bus padidinta paslaugų pažeidžiamoms grupėms prieinamumas ir įvairovė bei sumažinta socialinė atskirtis bei pagerinta Programos teritorijoje gyvenančių asmenų gyvenimo kokybė. Pasvalio M. Katiliškio viešoji biblioteka nori dalyvauti šiame projekte partnerio teisėmis atsižvelgiant į gautas pastabas dėl šio projekto paraiškos, pateiktos ankstesnio kvietimo metu. Jose buvo pažymėta, kad didžiausią naudą projekto įgyvendinimo metu gautų biblioteka todėl ji turi būti oficialiu šio projekto partneriu. Pasvalio M. Katiliškio viešajai bibliotekai norint dalyvauti šiame projekte partnerio teisėmis, reikalingas Savivaldybės tarybos pritarimas.

**2. Kokios siūlomos naujos teisinio reguliavimo nuostatos ir kokių rezultatų laukiama.**

Priimtas sprendimo projektas įtakos kriminogeninei situacijai ir korupcijai neturės.

Priėmus šį sprendimo projektą bus sudarytos sąlygos vykdyti projektą, kurio pagrindinis projekto tikslas – sukurti patrauklias ir prieinamas bibliotekų erdves kokybiškoms paslaugoms pažeidžiamoms vartotojų grupėms teikti ir stiprinti jų socialinę sanglaudą.

**3. Skaičiavimai, išlaidų sąmatos, finansavimo šaltiniai.**

Preliminarus projekto įgyvendinimo laikotarpis 2019–2021 metai. Projekto finansavimo intensyvumas: iki 90 proc. visų tinkamų finansuoti projekto išlaidų. Sprendimui įgyvendinti bus panaudotos ES struktūrinių fondų ir Pasvalio rajono savivaldybės biudžeto lėšos. Planuojama bendra projekto vertė – iki 600 000 Eur, Pasvalio rajonui tenkanti dalis – iki 400 000 Eur.

**4. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Numatomo teisinio reguliavimo teigiamos pasekmės aptartos šio aiškinamojo rašto 2 dalyje. Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.**

Priimti papildomų teisės aktų nereikia.

**6. Sprendimo projekto iniciatoriai.**

Strateginio planavimo ir investicijų skyriaus vyriausioji specialistė Karolina Ulskytė

**7. Sprendimo projekto rengimo metu gauti specialistų vertinimai ir išvados.**

 Sprendimas parengtas atsižvelgiant į gautas išvadas ir rekomendacijas.

Strateginio planavimo ir investicijų skyriaus vyr. specialistė Karolina Ulskytė